

Poreč, 17. kolovoza 2022.

- PRIOPĆENJE ZA MEDIJE

**FREE POREČ RIVIERA BIKE TOURS**

***TZ Poreč, TZ Tar - Vabriga, TZ Funtana, TZ Kaštelir-Labinci i TZ Vižinada***

Besplatne biciklističke ture su projekt kojeg Turistička zajednica grada Poreča provodi već 4. godinu zaredom, a od ove godine projekt se širi na cijeli klaster **Poreč Riviera**. Cilj ovog projekta je valorizacija Poreštine kao **bike friendly destinacije** te pozicioniranje klastera kao **vodeće destinacije u Istri za obiteljski outdoor odmor**.

Besplatne ture provoditi će se **od ponedjeljka do petka** u periodu **od 22. 8. do 30. 9. 2022.**, a voditi će ih stručni vodiči na **hrvatskom, engleskom i njemačkom jeziku**.

U ponudi će biti **pet besplatnih vođenih MTB tura** s polaskom iz **Poreča, Funtane, Tar-Vabrige, Kaštelira ili Vižinade**. Biciklisti će moći birati između laganih i srednje zahtjevnih ruta dužine **od 20 do 45 km** i od 115 do 450 m akumuliranog uspona.

**Napomene o besplatnim MTB turama**:

* Ture su potpuno besplatne i ne uključuju pića, hranu ili ulaznice.
* Moguć je najam bicikala, kaciga i ostale biciklističke opreme (uz nadoplatu).
* Kaciga je obavezna.
* Nije preporučeno za djecu mlađu od 14 godina.
* Potrebno je znati voziti bicikl i imati osnovnu kondiciju za prijeći 20 do 50-ak km dnevno.
* U slučaju potrebe osigurano je interventno vozilo.
* Vodič ima pravo izmijeniti rutu ovisno o vremenskim uvjetima i kondiciji gosta.

**Rezervacija na ture je besplatna ali obavezna** i to najkasnije 12 sati prije polaska. Sve najave i upiti šalju se na Viber ili WhatsApp (T: +385 (0)91 604 1723, E-adresa: bikecenterporec@gmail.com).

Detaljan program svih tura kao i karakteristike staza mogu se pronaći na internet stranicama turističkih zajednica Poreča, Tara-Vabrige, Funtane, Kaštelir-Labinci i Vižinade ( [www.myporec.com](http://www.myporec.com), [www.tar-vabriga.com](http://www.tar-vabriga.com), [www.funtana.com](http://www.funtana.com), [www.kastelir-labinci.com](http://www.kastelir-labinci.com), [www.tz-vizinada.hr](http://www.tz-vizinada.hr) ).

Radi što bolje promocije projekta, štampani su informativni letci na engleskom, njemačkom, talijanskom i slovenskom jeziku te plakati.

KOORDINATOR KLASTERA POREČ RIVIERA

 *Turistička zajednica grada Poreča*